**211210**

**Сәтсіздіктеріңізді Құдайға тапсырыңыз**

**«Жаратқан — мейірбанды да рақымды,**

**Тез қаһарланбайтын, тым қайырымды.**

**9Ол бізді ұдайы айыптамайды,**

**Мәңгі бақи кек те сақтамайды,**

**10Бізді күнәмізге қарап жазаламайды,**

**Жаман ісіміздің есесін қайтармайды.**

**11Аспан жерден қанша жоғары болса,**

**Жаратқанның Өзін терең сыйлағандарға**

**Жаудыратын рақымы сонша мол да!»**

**(Забур 102:8-11)**

Исаның туылу мейрамы уақыты сізді жолы болмай қалған адам сияқты сезінуіңізге жол беруі мүмкін. Бұрынғы кезде, Америкада, бір отбасының сол жылы жасаған барлық істері туралы мақтанатын «шығармашылықпен жазылған» Рождестволық хатты барлық туыстарына, достарына жіберу дәстүрі танымал болған еді. Біз өмірімізде шынымен не болғанын білдік: жұмыссыз қалған кездеріміз болды, балаларымыз кейде тіл алмайтын еді немесе басқа да қиындықтарға тап болдық. Бірақ біз оны сол хатқа қоспайтын едік.

Бағушы Тимоти Келлер былай деп жазады: «Сүйікті болу, бірақ белгісіз болу - жұбанышты сезім, бірақ үстірт. Ал белгілі болып, сүйікті болмау - біздің ең үлкен қорқынышымыз. Бірақ белгілі болып, шынымен біреудің сүйікті адамы болу – керемет, бұл Құдайдың сүйіспеншілігіне ұқсайды.» Құдай бізді толық біледі және бізді шын жақсы көреді. Ақырдағы нәрестенің туылуы - біздің сәтсіздігіміз, және Құдайдың сүйіспеншілігі үшін қажет болды.

Егер сіз мейірім мен жанаршырлықтың орнына, жазалайтын үйде өскен болсаңыз, сәтсіздіктеріңізді ұмыту қиынға соғу мүмкін. Бірақ айтылмаған, мойындалмаған сәтсіздік, қандай да бір күнә - бұл ауыр жүк. Кейде бұл тіпті бізді ауру қылады; Дәуіт былай деп жазды: «Күнәмді айтқым келмеп еді, Сонда аяқ-қолым сырқырай берді, Ыңқылдап жүрдім күні бойы.» (Забур 31:3). Иса – Ол нағыз, толық, жетілген сүйіспеншілік. Сергітетін, тазартатын, өшпес махаббат пен кешірім бар. Сәтсіздіктеріңізді бүгін Құдайға беріп, еркіндік табыңыз.